  Анжелика Тихонова корреспондент Удмурт дышетскисьёслэн ӵектосъёсъя офиссы кунгож сьӧрысь ватсаса тодон-валан сётӥсь огазеяськонъёс но ӟуч кылын дышетӥсь дышетӥсьёс пыриськемен «Панорама методических кейсов дополнительного образования художественной и социально-педагогической направленности-2020» программно-методической разработкаосъя огъяросси вожвылъяськонын кыкетӥ инты басьтӥз. Со сярысь ивортодэтъя «Удмуртия» агентстволэн корреспондентэзлы ӵектослэн кивалтӥсез Юлия Шахтина вераз. Солэн кылъёсызъя, та вожвылъяськонэ ӵектосэнызы нырысьсэ пыриськизы, со туж дано но бадӟым инты басьтэ. Уго со улсын дышетӥсьёс методикая ужамзэс, пиналъёсын ужамзэс возьмато, методикая кейсэнызы тодмато. Со кейсэ пыртӥсько туж трос материалъёс. <…> Тани отчы пыртӥсько дышетӥсьлэн программаез, нормативно-документальной обоснованиос программалы, авторской разработкаос, анай-атайёслэн, дышетӥсьёслэн но пӧртэм огазеяськонъёслэн, кинэн ми ужаськом, дунъетсы та программалы, пӧртэм мониторингъёс, огъя материалъёс, кудъёсыз возьмато ивор вӧлмытонъя ужзэ та программалэсь Юлия Шахтина, Удмурт дышетскисьёслэн ӵектосъёсъя офиссылэн кивалтӥсезВожвылъяськон пӧртэм номинациосъя ортчиз. Удмурт дышетскисьёслэн ӵектосъёсъя офиссы «Развитие наставничества» ӧре пыриськиз но кыкетӥ луиз. Ӵектосэн кивалтӥсьлэн верамезъя, номинацизы улсын нырысетӥ инты нокинлы ӧз сётэ, уго жюрилэн ёзчиосыз баллъёсты чаклазы, нош соос кыкетӥ интылы гинэ тырмизы. Ӵошатскон программалы, дышетӥсьлы, учрежденилы, та учырын Кузебай Герд нимо гимназилы, быдэс Россие потонлы выль луонлыкъёс сётэ. Со программаез яке учреждениез возьматонлы выль эшъёслы, выль эшъёс шедьтонлы. Али милемыз ӧтизы ини бадӟым конференцие пыриськыны но та ужмы сярысь пыр-почгес вераны Юлия Шахтина, Удмурт дышетскисьёслэн ӵектосъёсъя офиссылэн кивалтӥсезПусъём, Чеберлыко творчествоя но гуманитарной технологиосъя огъяросси центр 2020-тӥ арын вожвылъяськонэз куинетӥзэ ортчытӥз ини. Туэ отчы Россиысь 29 улосвылъёсысь 98 куриськонъёс вуизы. Соос пӧлысь витез Удмуртиысь вал. Вожвылъяськон заочной но очной амалэн ортчыны кулэ вал, но дунне вылын коронавирус инфекци вӧлмонэн кылдэм югдурен сэрен кыкетӥ люкетсэ ортчытыны ӧз луы. Тодэ вайытом, кемалась ик ӧвӧл Кузебай Герд нимо гимназиысь но Алнаш ёросысь школаосысь пиналъёс ог-огзылэн ӵектосъёсынызы тодматскизы. Тегъёс: Дышетон Ижкар Удмуртия вожвылъяськон КузебайГерднимогимназия  